**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 42**

Днес, 03.09.2020г. /трети септември, две хиляди и двадесета година/, в 17:00ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**ЗАМ. ПРЕДСЕДАТЕЛ :**

Христо Тодоров Христов

**СЕКРЕТАР :**

Петранка Стоянова Стоилова

**ЧЛЕНОВЕ :**

Нина Атанасова Димитрова

Евгени Йорданов Колев

Калинка Пенчева Александрова

Анжело Петров Петров

Мария Петкова Поппеткова-Гичева

Цветелин Радославов Костов

Величка Коева Парушева

**ОТСЪСТВАТ :**

Валя Маринова Неделчева

Нели Стоянова Куклева

Живка Георгиева Живкова

Заседанието се ръководи от Председателят на ОИК, който установи, че на заседанието присъстват 10 (десет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието Председателят на ОИК направи предложение заседанието на комисията да протече при следния

**ДНЕВЕН РЕД :**

1. Възлагане на Секретаря на ОИК – Аксаково да осъществява процесуално представителство по Административно дело № 1749/2020г. на Административен съд - Варна;
2. Разни

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 10 (десет) членове на Общинска избирателна комисия – Аксаково, което ми дава основание да открия

заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване на други въпроси в дневния ред? Ако няма, моля процедура по гласуването му.

**ГЛАСУВАЛИ 10 членове на ОИК – Аксаково:**

***„За”*** - 10 *(Ирина Иванова Добрева; Христо Тодоров Христов; Петранка Стоянова Стоилова; Нина Атанасова Димитрова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Възлагане на Секретаря на ОИК – Аксаково да осъществява процесуално представителство по Административно дело № 1749/2020г. на Административен съд – Варна. Колеги, както вече знаете, с Жалба вх. № РЖиС-7/28.07.2020г., подадена от Веселин ……. Николов е оспорено наше Решение № 317/30.06.2020г. По жалбата е образувано административно дело № 1749 по описа на Административен съд – Варна за 2020г., VІІІ състав. Делото е насрочено за разглеждане в открито съдебно заседание на 15.09.2020г. от 10,00ч.. Предлагам Ви, проект на решение, с който да възложим на г-жа Стоилова – Секретар на ОИК, и като лице с юридическо образование, да осъществи процесуалното представителство.

Във връзка с изложеното по-горе, Ви предлагам следния проект на

**РЕШЕНИЕ № 322**

На основание чл. 87, ал.1, т.1, във връзка с чл. 76, ал.2 от Изборния кодекс, ОИК – Аксаково

**РЕШИ:**

1. Възлага на Петранка Стоянова Стоилова, в качеството й на Секретар на ОИК – Аксаково да осъществява процесуалното представителство по Административно дело № 1749, по описа на Административен съд – Варна за 2020г., VІІІ съдебен състав, образувано по жалба вх. № РЖиС-7/28.07.2020г. от Веселин …..… Николов, срещу Решение № 317/30.06.2020г. на ОИК – Аксаково относно разглеждане на Заявление вх. № ВхР-132/23.06.2020г. от Веселин …….. Николов, с искане за достъп до обществена информация, до окончателното му приключване, включително с правата да изготвя и подписва становища, молби, отговори и всякакви други документи, без които не би могла да осъществи правата по-горе, и които са необходими за надлежното водене на съдебното дело.

Решението подлежи на оспорване пред Централната избирателна комисия в тридневен срок от обявяването му, на основание чл. 88, ал. 1 от ИК.

ПРЕДСЕДАТЕЛ ИРИНА ДОБРЕВА: Колеги, има ли предложения по така предложеното решение? Не виждам. Преминаваме към процедура по гласуване.

**ГЛАСУВАЛИ 10 членове на ОИК – Аксаково:**

 ***„За”*** - 10 *(Ирина Иванова Добрева; Христо Тодоров Христов; Петранка Стоянова Стоилова; Нина Атанасова Димитрова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Решението се приема.**

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи. Благодаря Ви за вниманието.

Поради изчерпване на дневния ред закривам заседанието в 17,20 ч.

ПРЕДСЕДАТЕЛ :

Ирина Добрева

СЕКРЕТАР :

Петранка Стоилова